## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 112. schôdza

 Číslo: CRD-1099/2015

651

**U z n e s e n i e**

**Ústavnoprávneho výboru Národnej rady Slovenskej republiky**

**z 8. septembra 2015**

k vládnemu návrhu zákona o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1576)

###  Ústavnoprávny výbor Národnej rady Slovenskej republiky

**s ú h l a s í**

s vládnym návrhom zákona o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1576);

 **B. o d p o r ú č a**

 Národnej rade Slovenskej republiky

vládny návrh zákona zákona o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1576) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre hospodárske záležitosti.

 Róbert Madej

 predseda výboru

overovatelia výboru:

Anton Martvoň

Edita Pfundtner

**P r í l o h a**

**k uzneseniu Ústavnoprávneho**

**výboru Národnej rady SR č. 651**

**z 8. septembra 2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1576)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

K čl. I § 8 ods. 2 písm. b)

V čl. I § 8 ods. 2 písm. b) sa za druhé slovo „zoznamu“ vkladá slovo „alebo“ a čiarka sa vypúšťa.

 Ide o legislatívno-technickú pripomienku.

K čl. I § 10 ods. 2 a 3

V čl. I § 10 ods. 2 písm. e) a f) a ods. 3 písm. e) a f) sa slová „úradne overenú kópiu“ nahrádza slovami „úradne osvedčený odpis“.

Legislatívno-technická pripomienka v zmysle terminológie Notárskeho poriadku.

K čl. I § 11 ods. 7

V čl. I § 11 ods. 7 sa vypúšťa posledná veta.

Vypúšťa sa nadbytočné ustanovenie. Objektívna aj subjektívna lehota na uloženie pokuty je zabezpečená predchádzajúcimi ustanoveniami.

K čl. I § 16 ods. 2 písm. b) a c)

V čl. I § 16 ods. 2 písm. b) a c) sa prvá bodka nahrádza bodkočiarkou a nasledujúca veta sa k ustanoveniu pripája ako text za bodkočiarkou.

 Legislatívno-technická pripomienka.

K čl. I § 19

V čl. I § 19 sa slovo „platí“ nahrádza slovom „hradí“.

 Legislatívno-technická pripomienka.

K čl. II bod 2

V čl. II bod 2 znie:

„2. V § 7c ods. 3 sa za prvú vetu vkladá nová druhá veta, ktorá znie: „Funkčné obdobie predsedu sa skončí dňom, keď zanikne vlastnícke právo predsedu k bytu alebo k nebytovému priestoru v dome.“ a v tretej vete sa za slová „je predseda odvolaný“ vkladajú slová „alebo sa skončilo funkčné obdobie predsedu z dôvodu zániku jeho vlastníckeho práva k bytu alebo k nebytovému priestoru v dome“.“.

Legislatívno-technická pripomienka, ktorou sa mení poradie navrhovaných zmien z dôvodu systematiky zákona.

K čl. II bod 4 § 8a ods. 10 písm. b)

V čl. II bod 4 § 8a ods. 10 písm. b) sa slovo „tento“ nahrádza slovom „správca“ (dva krát).

Ide o legislatívno-technickú pripomienku, ktorou sa spresňuje právny text.

K čl. II bod 4 § 8a ods. 10 písm. c)

V čl. II bod 4 § 8a ods. 10 písm. c) sa slovo „odstránenie“ nahrádza slovami „zabezpečiť odstránenie“.

Legislatívno-technická úprava textu v súlade s formuláciou použitou v § 9 ods. 4 zákona o vlastníctve bytov.